b"\n_START_ARTICLE_\nFutbol a Bol\xc3\xadvia\n_START_PARAGRAPH_\nEl futbol a Bol\xc3\xadvia es refereix a la hist\xc3\xb2ria i la realitat actual de la pr\xc3\xa0ctica d'aquest esport a Bol\xc3\xadvia. Es tracta de l'esport m\xc3\xa9s popular al pa\xc3\xads, amb m\xc3\xa9s de 2.000 equips de futbol.\n_START_SECTION_\nHist\xc3\xb2ria\n_START_PARAGRAPH_\nEl futbol entra a Bol\xc3\xadvia amb el ferrocarril, a partir de 1896. El primer club fou l'Oruro Royal, fundat el 26 de maig de 1896._NEWLINE_L'any 1911, la Prefectura del Departament de La Paz organitz\xc3\xa0 la primera competici\xc3\xb3 de futbol del pa\xc3\xads. Fou anomenada Copa Prefectural. Hi foren convidats els primers equips representatius del futbol bolivi\xc3\xa0 i The Strongest en fou el campi\xc3\xb3._NEWLINE_El 22 de febrer de 1914 es fund\xc3\xa0 la La Paz Foot-Ball Association. Aquest fou el primer organisme futbol\xc3\xadstic organitzat del pa\xc3\xads. En fou el primer president Max de la Vega. El 12 de setembre de 1925 es cre\xc3\xa0 la Federaci\xc3\xb3 Boliviana de Futbol. La lliga de La Paz fou la competici\xc3\xb3 m\xc3\xa9s important del pa\xc3\xads fins a l'any 1954, en qu\xc3\xa8 es transform\xc3\xa0 en el Torneo Integrado, amb equips de La Paz, Cochabamba i Oruro, i el 1958 en Torneo Nacional, amb representants de tot el pa\xc3\xads._NEWLINE_Pel que fa als clubs, a la ciutat del La Paz destacaren The Strongest (1908), Bol\xc3\xadvar (1925), Club Colegio Militar, Club Ferroviario, Nimbles Sport Club i Club Ayacucho. A la resta del pa\xc3\xads destacaren clubs com San Jos\xc3\xa9 (1942), Blooming (1946), Wilstermann (1947), Destroyers (1948), Oriente Petrolero (1955), Guabir\xc3\xa1 (1962) o Real Santa Cruz (1962)."